MCSZ

Jövőváró, karácsonyi coaching
2022-12-12 18:00 - 20:30 UTC | Online, United States
Jövőváró, karácsonyi coaching

Program:

18.00-18.05 megnyitó, Baska Judit elnök, CoachOK Szakmai Szövetség
18.05-18.50 Novák Ágnes: Zárd az évet reziliensen!
18.50-19.10 Almási Anikó: Coaching by drawing
19.10-19.35 Széles Anikó: Váratlan utazás
19.35-19.55 Pazár Kinga: Vissza az idővonalon
19.55-20.15 Karácsonyi beszélgetés
Regisztrálni legkésőbb december 9-én 18:00 óráig tudsz az alábbi linken:
https://forms.gle/QzUhXNidRHJmTPBT8
Az esemény délutánján emailben kapod meg a Zoom linket, melyre kattintva tudsz majd csatlakozni.

Online Tudásmegosztó előadás
2022-11-29 18:00 - 20:00 UTC | Online, United States
Új coaching eszközök, technikák, avagy mi újat tanultam idén?

Előadóink:

Ábri Judit MA, MCC, ACTC, a Henley Business School tanára, executive- és teamcoach, coach tréner, a CHN alapítója.
Wiesner Edit mestercoach, a Lemma- coaching iskola alapítója, facilitátor.
Részletek és regisztráció: https://forms.gle/FC3JfZfYuLBKPEMY7

XII. Corporate Coaching Konferencia
2022-05-26 09:30 - 16:00 (Europe/Paris) | Carion Center, Bécsi út 25., Budapest, 1023, Magyarország
Kedves Kollégák!
Örömmel invitálunk a május 26-i XII. Corporate Coaching Konferenciára.
https://coachok.hu/xii-corporate-coaching-konferencia/
A befogadó kapacitás véges, regisztrálj minél hamarabb!

HR BRAND(em) Konferencia 2022
2022-03-30 | Online, United States
Megváltoztatjuk egymást – hatás, befolyás, coaching
Ötödik alkalommal rendezzük meg a HR BRAND(em) Konferenciát
Az International Coaching Federation (ICF) Magyar Tagozata ismét egy online olyan szakmai napot szervez, ahol teret ad a HR szakemberek, szervezeti vezetők és a coachok eszmecseréjének, bemutatva a legfrissebb kutatásokat, keretet adva mind a gyakorlati tapasztalatok megvitatásának, mind a tudásátadásnak.
Megállás nélkül változásban vagyunk. Ezt mi, emberek generáljuk, mozgatjuk, folyamatosan reagálva a történésekre, egymásra. Hatunk, befolyásolunk akkor is, ha nem tudjuk, hogy éppen ez történik.
Jacob Levy Moreno az 50-es évek Amerikájában volt pszichiáter, korának fenegyereke. Erősen képviselte a csoport hatóerejét, a cselekvés fontosságát, a kapcsolódások jelentőségét, azt mondta, hogy életünk minősége, a kapcsolataink minősége.
Vajon a szervezetekben, a munkahelyünkön meglévő kapcsolataink minősége, a munkaéletünk minőségét jelentik? Valószínű. A vezetőknek, HR szakembereknek ebben óriási lehetőségük és felelősségük van. Az emberekre gyakorolt konstruktív befolyás, a visszajelzés, kezdeményezés, bátorítás, támogatás, meghallgatás, megkérdezés, a gondolatok megmozdítása, megújulás megteremtése – az együttműködés alapjai. A változás alapjai.
A szervezeti vezetők, HR szakemberek mentorálnak, coacholnak, olyan szervezeti kultúrát alakítanak ki, ahol egymás támogatása, fejlesztése, jólléte, eredményessége közös felelősség.
A HR BRAND(em) Konferencián ezekre a kérdésekre keressük a választ:

Hogyan hat ma a munkahely az emberi fejlődésre?
Hogyan hat ma egy vezető az emberre, csapatra, szervezetre, a világra?
Ki és mi befolyásolja ma a szervezetekben dolgozók teljesítményét, fejlődését, jóllétét?
Milyen szerepe van a HR szakembereknek a coaching szemlélet alakításában?
Mi befolyásolja, mi hozza létre a konstruktív együttműködést?
Mi a coaching szerepe ma a szervezetekben?

Arra invitáljuk a kerekasztalok vendégeit, hogy

Mutassanak be saját elgondolásokat, koncepciókat, tapasztalásokat hatás-befolyás-coaching témában.
Ismertessenek saját maguk által megélt vezetői nehézségeket és megoldásokat a kerekasztal beszélgetésen.
Kérdezzenek más szervezetből érkező vezetőket, HR szakembereket, coachokat arról, ők hogyan csinálták-csinálják.
Adjunk át tudást, tapasztalást, vitassunk meg nézőpontokat, támogassuk egymást különböző szakmai megközelítésekből arról, hogyan változtatjuk meg egymást.

Tavaly több mint 250 vezető, HR szakember és coach vett részt a konferencián. Az elmúlt években pedig közel 500 szervezet képviselte magát a rendezvényen.
Idén is várunk, szakmázzunk együtt!
Helyszín: Online (Zoom)
Időpont: 2022. március 30.
A rendezvény nyitott minden érdeklődő számára!

Jegy típusa
Ár

ICF Magyar Tagozata tag
10 000 Ft

Felsőoktatási hallgató és coachképzésen résztvevő
10 000 Ft

MCSZ-tag
15 000 Ft

Vállalati résztvevő ICF tag meghívására
15 000 Ft

Normál ár
25 000 Ft

A részvételi díjak bruttóban értendők (0% áfa)
A rendezvényről felvétel készül, melyet a jegyet vásárlók számára utólag rendelkezésre bocsátunk.
REGISZTRÁLOK!
Kérjük, feltétlenül regisztrálj az esemény előtt legalább 48 órával, mert azután sajnos nem tudunk elfogadni több jelentkezést! A Zoom meetingre a linket a regisztrálók az eseményt megelőző 24 órában kapják meg.

ICF Colours | Gosztonyi László PCC és Piroska Tímea ACC
2022-03-03 17:00 - 18:30 (Europe/Paris) | Online, United States
Coachként egész évben dolgozunk, képzésekre járunk, fejlesztjük magunkat, azonban a sok tanulás mellett egymás megismerésére már kevesebb idő jut. Ismerjük az arcokat, hallottuk már valahol a neveket, de hogy ők kik valójában, és ahol most tartanak azt hogyan – milyen úton tették meg, már nem biztos, hogy mindannyian tudjuk. Az ICF Colours pont ezért jött létre, hogy ennek teret adjunk és ismerjük meg egy picit jobban egymást. Beszélgessünk és kapcsolódjunk. Inspiálódjunk és motiváljunk. Mutassuk meg ne csak a coach, hanem az emberi arcunkat is, hiszen bármilyen sapkában is vagyunk, a mögött mindig egy ember van. Ezen az izgalmas programon, olyan beszélgetésen vehetsz részt, ahol mindig két ICF coach mesél: a karrierjük indulásáról, dilemmáikról, gondolatokról, örömökről, sikerekről és az esetleges szakmai nehézségekről vagy kudarcokról a coaching pályafutásuk során.
Gyere el, ha:

megismernéd jobban az ICF Tagozat coachait
szeretnél kapcsolódni
inspirálódni
őszinte gondolatokat és színes karrierpályákat hallani
kezdőként coach tapasztalatokról hallani

Kiknek szól a program?

ICF és nem ICF coachoknak
Pályakezdő és már tapasztaltabb coachoknak
Vezetőknek, HR vezetőknek
A program nyitott rendezvény, így minden érdeklődőt szívesen látunk

Meghívott vendégeink ez alkalommal:
Gosztonyi László MBA, PCC, klinikai szakpszichológus, családterapeuta
Már gyerekkoromban erősen foglalkoztatott az az ellentmondás, ami nagymamám gyakorlatából következett: egyrészt azt mondta, hogy nagyon szeret, másrészt az általa eltett befőttekből kizárólag csak vendégek érkezésekor kaphattam. Így nekem sokkal kevesebb jutott. Klinikai pszichológusként a családi rendszerekkel való foglalatoskodás közelebb vitt annak a megértéshez, hogy nagymamámnak fontos volt a rajtam kívüli kapcsolatainak az ápolása is. Közben trénerként üzleti felsővezetőkkel is találkoztam ahhoz, hogy megrendelőim nyelvezetét megértsem, pénzügyi és menedzsment MBA-t végeztem. Érteni vélem ezt a nyelvet is. A megoldás-központú szemléletnek köszönhetően megbízok abban, hogy az, amit a partnereim maguk számára akarnak, az jó. Így saját ötleteimet magamnak próbálom megvalósítani.
Bár a gyerekkori ellentmondás feloldására még nincs teljesen kielégítő válaszom, a harminc év során szerzett ismereteim alapján egyre jobban értem nagymamám intelmeit.
Munkatapasztalatot számos helyen szereztem:
• kórházi pszichológusként terápiás munka
• szociális intézmény vezetése
• családterápiás rendelés
• főiskolai előadások óraadóként
• trénercsapatok vezetése, több mint 7000 résztvevő
• tréningrendszerek kialakítása
• 1800 órányi egyéni és team coaching
Piroska Tímea ACC, tréner, coach, felnőttképzési szakértő
Színésznek készült, mégis angol-magyar szakra felvételizett. Az egyetemmel párhuzamosan kóstolt bele junior nyelvtanárként a felnőttképzésbe húsz éve, és ott is ragadt. 2011 óta felnőttképzési szakértő; trénerként, coachként pedig elsősorban olyan nőket támogat, akik zsonglőrködnek a karrier-magánélet-gyerkőcök hármasában és hol önbizalom-növelésre van szükségük, hol döntéshozatal előtt állnak, hol pedig talán épp a félelmeikkel nem tudnak szembenézni. Pro bono munkájában elsősorban pedagógusokat támogat. Life-long-learning függő, minden évben rendszeresen részt vesz módszertani- vagy eszközspecifikus képzéseken itthon és külföldön is, márciustól az Egyesült Királyságban tanul pszichológiát mesterképzésben, coachként pedig az PCC szintű minősítésre készül.
Az Antener Képzési Központ szakmai vezetőjeként büszkesége, hogy 2016 óta minden pályázott évben nyertek az Erasmus+ programban; az idei évben szakmai munkájukat az Európai Bizottság Erasmus+ Akkreditációval ismerte el. Civilben három kislány édesanyja (két zsivány, egy hercegnő).
Az ICF Colours sorozat házigazdája:
Vincze Nikolett, ACC
15 éves szakmai múlttal rendelkezik a politika, média és a sajtókommunikáció világából. Jelenleg coachként, trénerként, kommunikációs készségfejlesztőként és kommunikációs tanácsadóként dolgozik. 2019 és 2020 között az ICF Jószolgálati tagként segítette a professzionális coaching népszerűsítését. 2020 és 2022 között pedig az ICF elnökségében töltött be kincstárnok-titkári szerepet. Szintén 2020-ban megalapította a We Are the stories online platformot, ahol őszinte és inspiráló történetek segítségével támogatja az elakadt élethelyzetben lévő embereket.
Coachként az a meggyőződésem: „Ha a változástól, a fejlődéstől, az önismerettől, vagyis magunktól nem félünk, az nagy dolgokat tud megmozgatni bennünk. Mindegy, hogy milyen titulus van a nevünk után írva.”
A rendezvény nyitott minden érdeklődő számára.
Az árakat itt találjátok:
Normál részvételi díj 5000 Ft, MCSZ tagoknak 4000 Ft, Coach képzésben résztvevőknek 2500 Ft, az ICF egyesületi tagoknak ingyenes.
Az új webshopunkon keresztül bankkártyával vagy átutalással tudtok fizetni.
Kérjük, feltétlenül regisztrálj az esemény előtt legalább 48 órával, mert azután sajnos nem tudunk elfogadni több jelentkezést! A Zoom meetingre a linket a regisztrálók az eseményt megelőző 24 órában kapják meg.
REGISZTRÁLOK!
Időpont: 2022.03.03. 17.00-18.30.
Helyszín: zoom
Találkozunk az eseményen!

ICF Coachklub | Ságodi-Sturm Hajni A hatékony csapatok 6 feltétele
2022-02-10 16:00 - 18:00 (Europe/Paris) | Online, United States
A hatékony csapatok 6 feltétele
Komplex világunkban szinte nélkülözhetetlen a sikerhez a jó együttműködés és a csapatmunka. Ennek ellenére nagyon kevés az igazán hatékonyan működő csapat. Többek között ezért is, a szakma egyetért abban, hogy a team coachingnak nagy jövője van.
Ezen a workshopon betekintést adok a Shellnél használt team coaching eszközökbe és körbejárjuk A HATÉKONY CSAPATOK 6 FELTÉTELE modellt.
Ezekre a kérdésekre kaphatsz választ:

Hogyan tudunk úgy tervezni és elindítani csapatokat, hogy mielőbb hatékonyan működjenek?
Mik a feltételei annak, hogy a team coaching hatásos legyen?
Miért elengedhetetlen a team coaching a kultúraváltáshoz?
Mit csinál a globális nagy Shell a team coachinggal, és mit csinál a team coaching a Shell-el?

A modellről információ angol nyelven:
6 Team Conditions | 6 Conditions for Team Effectiveness
Előadó: Ságodi-Sturm Hajni
Hollandiában él, a Shellnél belső szervezetfejlesztő, tréner. Nemzetközileg elismert executive / teamcoach (PCC) és egy sor tréneri és (team)coach képesítéssel rendelkezik (ASTD, CCPC, ORSCC, TDS, Kantor, iOPT, Blanchard, MBTI, ValueDrives). A European Organisation Design Forum Elnőkségi Tagja. A Shellnél és előtte az Accenture-nél végzett munkája során a világ számos országában dolgozott már (USA, Kanada, Fülöp-szigetek, Omán, Nigéria stb.). Holland férjével együtt öt gyermekük van, akik közül már csak egy lakik otthon.
Kérjük, feltétlenül regisztrálj az esemény előtt legalább 48 órával, mert azután sajnos nem tudunk elfogadni több jelentkezést! A Zoom meetingre a linket a regisztrálók az eseményt megelőző 24 órában kapják meg.

Az ICF Coachklubon való részvételért 2 CCE (Continuing Coaching Education) pont jár.
A rendezvény nyitott minden érdeklődő számára.
Az árakat itt találjátok:
Normál részvételi díj 5000 Ft, MCSZ tagoknak 4000 Ft, Coach képzésben résztvevőknek 2500 Ft, az ICF egyesületi tagoknak ingyenes.
Az új webshopunkon keresztül bankkártyával vagy átutalással tudtok fizetni.
Időpont: 2022. február 10. (csütörtök), 16.00 – 18.00
Helyszín: Zoom meeting
Találkozunk az eseményen!

Díjátadó 2021
2021-02-24 18:00 - 20:00 UTC | Online, United States
Idén is díjazzuk mindazokat, akik életükkel, munkájukkal, ötleteikkel nap mint nap dolgoznak azon, hogy egyre többen megismerjék és alkalmazzák a coaching széles eszköztárát és eredményeit munkájukban, magánéletükben.
Téged is várunk, ha kíváncsi vagy, kik lettek idén a:
Coach Eszköz Díj 2020
Coach Könyv Díj 2020
Coach Szakmáért Díj 2020
Coaching Helyszín Díj 2020
Az év Coaching Rendezvénye Díj 2020 nyertesei!
Szeretettel várunk a díjátadón, melynek időpontja és helyszíne:
2021.02.24-e, 18 óra Zoom.
A részvétel ingyenes, de előzetes regisztrációhoz kötött.
Regisztrálni az alábbi felületen lehet:
A meghívót a regisztrált résztvevőknek küldjük meg az esemény napján a regisztráció során megadott e-mail címre.
